অসম সরকারের কড়া সমালোচনা সুপ্রিম কোর্টের, কেন?

ওয়েব ডেস্ক: গোমাংস রফতানির উপর নিষেধাজ্ঞা রয়েছে অসমে। তবে এ নিয়ে অতিমাত্রায় কড়াকড়ির ঘটনা কম নেই। এবার এক মামলায় এর জন্য হিমন্ত বিশ্বশর্মার (Himanta Biswa Sarma) সরকারের কড়া সমালোচনা করল সুপ্রিম কোর্ট (Supreme Court)। গোমাংস রফতানি মামলায় অসম সরকারের (Assam Government) প্রতি শীর্ষ আদালতের মন্তব্য, রাজ্যের অন্য ভাল কাজ করার আছে। বিভিন্ন প্রাণীর মাংস খালি চোখে দেখে সেটি কোন প্রাণীর, তা নির্ধারণ করা সাধারণ মানুষের পক্ষে অসম্ভব, এমনটাই অভিমত আদালতের।

প্যাকেট করা কাঁচা মাংস পরিবহণের জন্য অভিযুক্ত পরিবহণকারীকে অন্তর্বর্তীকালীন ছাড় দিয়ে অসম কর্তৃপক্ষের কঠোর মনোভাবের পরিপ্রেক্ষিতে বিচারপতি অভয় এস ওকা ও বিচারপতি উজ্জ্বল ভুঁইয়া এই অভিমত প্রকাশ করেছেন। ১৬ এপ্রিল পর্যন্ত সম্পর্কিত এফআইআর অনুযায়ী কোনও ব্যবস্থা গ্রহণ করা যাবে না বলে নির্দেশ দিয়েছেন তাঁরা।

আরও পড়ুন: অপারেশনে যেন দাউদের বোন হাসিনা পার্কার, দিল্লি পুলিশের জালে লেডি ডন

এই মামলায় অভিযুক্তের আবেদনে জানান ছিল, তিনি কেবল গুদামে মজুত কাঁচা মাংস পরিবহণের দায়িত্ব পালন করছিলেন। সম্পর্কিত মাংস তৈরি বা প্যাকিংয়ের সঙ্গে কোনওভাবেই যুক্ত নন। রাজ্যের অভিযোগ অনুযায়ী ওই মাংস বিক্রির অভিযোগ থাকলেও তা কোনওভাবেই অসম ক্যাটেল প্রিজারভেশন আইনের (Assam Cattle Preservation Act) সংশ্লিষ্ট ধারা অনুযায়ী নয়। জেনে বুঝে গোমাংস বিক্রি করা হলে ওই ধারা যুক্ত হতে পারে। কিন্তু প্যাকিং যেহেতু অন্য সংস্থার করা, তাই এই ধারা অভিযুক্তের ক্ষেত্রে যোগ করা যায় না বলে প্রাথমিক অভিমত আদালতের।

দেখুন অন্য খবর: